Pevik satt sammen med Arthur Eggen i Vollan fengsel. Om kvelden 17. juni 1944 ble han hentet til Misjonshotellet i bare undertøyet. Gestapo-sjef Gerhard Flesch fortalte etter krigen at Pevik ble dømt til døden i politiretten, men at rettssaken måtte holdes hemmelig av hensyn til Fredrik Brekke som da hadde skiftet side og meldt seg til tjeneste i SS. Brekke hadde innrømmet overfor Pevik at han kjente Rinnans bror Odd fra oppveksten i Levanger, men at Odd var motstandsmann og lot Brekke låne identitetspapirer og kr 1.000 til å flykte til Sverige for. Men før Brekke kom seg av sted i oktober 1943, fikk han på fest hos en studiekamerat der to av gjestene viste seg å være tilknyttet . Brekke underholdt med likvidasjonsplanene mot Rinnan, og før festen var over, ble han hentet av Gestapo og kjørt til Misjonshotellet. Etter avhør satt han i Vollan fengsel, deretter Falstad. Sommeren 1944 gikk han i tjeneste hos Waffen-SS i Sennheim.